Назапашаны матэрыял па выкарыстанні ІКТ на ўроках настаўніца паклала ў аснову ўласных электронных сродкаў навучання. Работа над слоўнікавымі словамі па рускай мове праводзіцца сістэматычна на працягу навучання ў пачатковай школе. Каб зрабіць гэтую работу больш разнастайнай і павысіць якасць напісання слоўнікавых слоў, А.В.Бялятка распрацавала ЭСН па рускай мове “Слоўнікавыя словы. 2 клас”, “Слоўнікавыя словы. 3 клас”, “Слоўнікавыя словы. 4 клас”. У іх сабраны матэрыял па кожным слове, што вывучаецца ў канкрэтным класе (відэаролікі, урыўкі з мультфільмаў, прыказкі, загадкі, вершы). Ён можа выкарыстоўвацца пры падрыхтоўцы да ўрока.